Občina Šmartno pri Litiji na podlagi  Odloka o izvrševanju proračuna občine Šmartno pri Litiji za leto 2013 (Ur.l. RS, št. 111/13, 18/14)  objavlja

Javni razpis 

za sofinanciranje turistične dejavnosti v občini Šmartno pri Litiji

v letu 2014
1. Naziv in sedež naročnika
Občina Šmartno pri Litiji, Tomazinova 2, 1275 Šmartno pri Litiji.
2. Predmet razpisa

Predmet razpisa je sofinanciranje turistične dejavnosti na območju občine Šmartno pri Litiji oziroma za občino Šmartno pri Litiji:
- izvajanje promocijskih aktivnosti lokalnega in širšega pomena,

- izdajanje promocijskega materiala,
- organiziranje in izvedba turističnih dogodkov lokalnega in širšega pomena.
3. Pogoji, ki jih morajo izpolnjevati predlagatelji
Na razpisu lahko sodelujejo pravne osebe, ki izpolnjujejo naslednje osnovne pogoje:

da so registrirane kot pravni subjekti,

· da imajo zagotovljene kadrovske, organizacijske, materialne in prostorske pogoje za izpeljavo  načrtovanih programov,

da imajo urejeno evidenco o članstvu in plačani članarini, če so registrirani po Zakonu o društvih,
da niso prejeli drugih proračunskih sredstev občine Šmartno pri Litiji za isti namen.
Pravne osebe s sedežem izven občine Šmartno pri Litiji morajo ob svoji prijavi obvezno izkazati, da so turistično dejavnost za občino Šmartno pri Litiji opravljale že v preteklih letih.
4. Osnovna merila za izbor
· ocena kvalitete in realnosti programa, jasno opredeljeni cilji in uporabniki,
· vključenost strokovnih delavcev in namen izvedbe programa,

· realnost izvedbe programa in finančna konstrukcija v primerjavi z učinkovitostjo in oziroma udeležbo,

· reference – program se izvaja že dalj časa oziroma se program izvaja na območju občine že daljše časovno obdobje,
Ostala merila so navedena in podrobneje razčlenjena v razpisni dokumentaciji.

5. Okvirna višina sredstev

Višina razpisanih sredstev znaša 3.000,00 EUR kot določa Odlok o proračunu občine Šmartno pri Litiji za leto 2014.
6. Obdobje za porabo dodeljenih sredstev

Dodeljena sredstva na podlagi tega razpisa morajo biti porabljena v letu 2014 za programe/projekte za katere so bila dodeljena.
7. Rok za oddajo predlogov in način oddajanja 
Predlagatelji morajo svoje predloge oddati najpozneje do 17.10.2014 (datum poštnega žiga) na naslov Občina Šmartno pri Litiji, Tomazinova 2, 1275 Šmartno pri Litiji, ali osebno v tajništvu Občine do 17.10.2014 do 12. ure.
Predlogi morajo biti poslani v zaprtih ovojnicah z oznako »NE ODPIRAJ – sofinanciranje turistične dejavnosti 2014«. Na hrbtni strani ovojnice mora biti naveden naziv in poštni naslov predlagatelja.

Komisija ne bo obravnavala predlogov, ki bodo:

· oddani po določenem roku za oddajo predlogov,

· neustrezno naslovljeni in

· nepopolni glede izpolnjenih obrazcev oziroma zahtevanih prilog tudi po izteku roka za dopolnitev predloga, ki bo določen v pisnem obvestilu o dopolnitvi. 

8. Odpiranje prispelih predlogov
Odpiranje prispelih predlogov oziroma prijav na razpis ne bo javno.

Po pregledu prijav bo komisija predlagatelje z nepopolnimi predlogi pozvala k dopolnitvi predlogov. V kolikor v roku 8 dni po prejemu poziva pozvani predlagatelji ne bodo storili, bo predlog izločen kot nepopolna prijava.

9. Izid razpisa
Predlagatelji bodo o izidu razpisa obveščeni v roku 30 po odpiranju predlogov. Z izbranimi  predlagatelji programa bodo sklenjene pogodbe.

10. Dodatne informacije in razpisna dokumentacija
Razpisno dokumentacijo lahko zainteresirani ponudniki dvignejo na Občini Šmartno pri Litiji (soba 5) ali na spletnih straneh www.smartno-litija.si, dodatne informacije v zvezi z razpisom pa dobijo na Občini Šmartno pri Litiji, soba 5, tel.: 01/8962-770, e-mail: karmen.sadar@smartno-litija.si;

Štev.: 334-001/2014

Datum: 27.8.2014
                                                                                                           Župan občine Šmartno pri Litiji

                                                                                                                 Milan Izlakar l.r.
